ตลาดหุ้นเอเชียอ่อนตัวลงเช้านี้ วิตกศก.จีนชะลอตัว-เฟดขึ้นดอกเบี้ย
ตลาดหุ้นเอเชียปรับตัวลดลงในช่วงเช้าวันนี้ เนื่องจากการประกาศลดค่าเงินหยวนของจีนยังคงทำให้นักลงทุนวิตกกังวลเกี่ยวกับการชะลอตัวของเศรษฐกิจจีน นอกจากนั้นนักลงทุนยังวิตกว่าธนาคารกลางสหรัฐ (เฟด) อาจตัดสินใจขึ้นดอกเบี้ยในเดือนหน้า
14 ส.ค. 2558

ตลาดหุ้นเอเชียปรับตัวลดลงในช่วงเช้าวันนี้  เนื่องจากการประกาศลดค่าเงินหยวนของจีนยังคงทำให้นักลงทุนวิตกกังวลเกี่ยวกับการชะลอตัวของเศรษฐกิจจีน นอกจากนั้นนักลงทุนยังวิตกว่าธนาคารกลางสหรัฐ (เฟด) อาจตัดสินใจขึ้นดอกเบี้ยในเดือนหน้า
ดัชนี MSCI Asia Pacific ขยับลงเกือบ 0.1% แตะ 138.35 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,518.36 จุด ลดลง 77.19 จุด, ดัชนี TAIEX ตลาดหุ้นไต้หวันเปิดวันนี้ที่ 8,315.14 จุด เพิ่มขึ้น 3.40 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,094.90 จุด เพิ่มขึ้น 3.12 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,623.91 จุด เพิ่มขึ้น 2.29 จุด, ตลาดหุ้นเกาหลีใต้ปิดทำการวันนี้ เนื่องในวันหยุด